CELEX: 62018TA0667
Language: sk
Date: 2019-11-28 00:00:00
Title: Vec T-667/18: Rozsudok Všeobecného súdu z 28. novembra 2019 – Pinto Teixeira/ESVČ („Verejná služba – Práva a povinnosti úradníka – Oznámenie o úmysle vykonávať pracovnú činnosť po ukončení funkcií – Článok 16 Služobného poriadku – Nebezpečenstvo nesúladu s legitímnymi záujmami inštitúcie – Lehota na odpovedanie na oznámenie o úmysle – Implicitné akceptujúce rozhodnutie – Zákaz vykonávať pracovnú činnosť po ukončení funkcií – Nemajetková ujma“)

3.2.2020   
            
            
               SK
            
            
               Úradný vestník Európskej únie
            
            
               C 36/27
            
         
      Rozsudok Všeobecného súdu z 28. novembra 2019 – Pinto Teixeira/ESVČ
      (Vec T-667/18) (1)
      
      („Verejná služba - Práva a povinnosti úradníka - Oznámenie o úmysle vykonávať pracovnú činnosť po ukončení funkcií - Článok 16 Služobného poriadku - Nebezpečenstvo nesúladu s legitímnymi záujmami inštitúcie - Lehota na odpovedanie na oznámenie o úmysle - Implicitné akceptujúce rozhodnutie - Zákaz vykonávať pracovnú činnosť po ukončení funkcií - Nemajetková ujma“)
      (2020/C 36/33)
      Jazyk konania: francúzština
      
         Účastníci konania
      
      
         Žalobca: José Manuel Pinto Teixeira (Oeiras, Portugalsko) (v zastúpení: S. Orlandi a T. Martin, avocats)
      
         Žalovaná: Európska služba pre vonkajšiu činnosť (v zastúpení: S. Marquardt a R. Spac, splnomocnení zástupcovia)
      
         Predmet veci
      
      Žaloba podaná na základe článku 270 ZFEÚ o zrušenie rozhodnutia ESVČ z 21. februára 2018, ktorým bolo žalobcovi zakázané vykonávať externú činnosť v zmysle článku 16 Služobného poriadku úradníkov Európskej únie na jednej strane a náhrada ujmy, ktorú údajne z dôvodu tohto rozhodnutia utrpel, na strane druhej
      
         Výrok rozsudku
      
      
                  1.
               
               
                  Rozhodnutie Európskej služby pre vonkajšiu činnosť (ESVČ) z 21. februára 2018, ktorým mal José Manuel Pinto Teixeira zakázané vykonávať externú činnosť podľa článku 16 Služobného poriadku úradníkov Európskej únie, sa zrušuje.
               
            
                  2.
               
               
                  V zostávajúcej časti sa žaloba zamieta.
               
            
                  3.
               
               
                  Každý z účastníkov konania znáša svoje vlastné trovy konania.
               
            
         (1)  Ú. v. EÚ C 16, 14.1.2019.